PATVIRTINTA

 Joniškio r. Skaistgirio gimnazijos

 direktoriaus 2020 m. rugpjūčio 31 d.

 įsakymu Nr. V-45

 **JONIŠKIO R. SKAISTGIRIO GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

1. **Gimnazijos aprašymas**

 Gimnazijoje yra skaitykla ir biblioteka, dirba pagalbos mokiniui specialistai: specialusis pedagogas, logopedas, socialinis pedagogas, psichologas, visuomenės sveikatos priežiūros specialistė. Bendradarbiaujama su Skaistgirio seniūnija, Joniškio policijos komisariatu, Joniškio rajono savivaldybės vaiko teisių apsaugos tarnyba, Joniškio rajono savivaldybės švietimo skyriumi, sveikatos priežiūros ir kitomis įstaigomis ir institucijomis.

 Nuo 2015 metų gimnazija įgyvendina OLWEUS patyčių prevencijos programą. Vadovaujantis OLWEUS programos principais, gimnazijoje sukurta prevencinio darbo sistema, kuri integruota į bendrą gimnazijos veiklą. Visi gimnazijos bendruomenės nariai įgijo žinių ir kompetencijų, kaip atpažinti, veiksmingai stabdyti ir suvaldyti patyčias.

 Pagal OPKUS reikalavimus, 1-4,5-8, Ig-II g. klasėse sistemingai vedamos klasės valandėlės, vyksta mokymosi ir supervizijų grupių (toliau – MSG) užsiėmimai, vykdoma OLWEUS apklausos rezultatų sklaida.

          Po 2017 m. pavasarį mokykloje vykusio Olweus programos išorinio audito, 2017m. mokykla metams gavo teisę vadintis sertifikuota OLWEUS programos mokykla. Nuoseklus visos bendruomenės darbas buvo įvertintas teigiamai. 2019 m. pavasarį vyko OLWEUS programos išorinis auditas, kurio tikslas – nustatyti , ar mokykloje vykdomos veiklos ir gauti rezultatai atitinka reikalavimus, keliamus sertifikuotai OLWEUS programos mokyklai. 2019 m. vasarą mokykla gavo teisę dviems metams vadintis sertifikuota Olweus programos mokykla.

**II. Gimnazijos filosofija ir vertybės**

 Mus vienija tikėjimas, jog laikas, praleistas Mokykloje, turi būti įdomus ir prasmingas. Mokiniams čia siekiame suteikti kiek įmanoma daugiau galimybių tobulėti, atsižvelgiant į jų amžių, gebėjimus ir poreikius. Čia kiekvienas mokosi ir nori būti mokomas Tai - prasmės, atradimų ir mokymosi sėkmės siekianti, bendruomenės susitarimais savo veiklą grindžianti mokykla. Tai- mokykla kiekvieno asmeninei sėkmei. Tai - Mokykla, į kurią norisi eiti.

 Gimnazijos bendruomenė – besimokanti, solidari, veikli, vienijanti atvirus, kūrybingus bei atsakingus žmones. Tradicijų puoselėjimas gimnazijoje stiprina bendruomenę, jungia skirtingų kartų žmones bei padeda demokratijos, pagarbos ir pagalbos principais grįsti tarpusavio santykius.

 **III. Situacijos apibudinimas įgyvendinant patyčių prevencijos Olweus programą**

 2019 m. lapkričio mėn. pabaigoje mokykloje vyko mokinių tyrimas, kuriuo bus siekiama išsiaiškinti patyčių situaciją mokykloje. Lyginanmt 2018m.-2019m. atliktą mokinių apklausą, galima pasidžiaugti, kad nebeliko patyčių laukiant autobuso 0,00% ( 2018m. buvo 5,9%), 2,20% sumažėjo patyčių pakeliui į mokyklą iš mokyklos (2018m. buvo 4,40%). Smagu,

pasidžiaugti patyčių sumažėjimu klasės lygmeniu: 4 klasė- 31,3% ( 2018m.buvo 44,4%); 5klasė- 16,7% (2018m. buvo 29,4%); 8 klasė- 17,60% ( 2018m/.buvo 20,00%); Ig klasė- 5,3% (2018m.buvo 5,6%); IIg klasė- 11,80% ( 2018m. buvo 37,50%). Apklausų duomenys rodo mažėjantį patyčių mokykloje procentą 15,50% (2018m.buvo 21,80%). Džiugu, kad mokiniai mato ir įvertina klasės auklėtojų pastangas, kad sustabdytų patyčias. Mokiniai įvertino klasių auklėtojų darbą, kad sumažėtų patyčios. 29,10%,( 2018m. buvo 25%, ) mokinių tyrime nurodė, kad klasių auklėtojai „Daug“daro , kad patyčios sumažėtų, 22,80% (2018m.buvo 17,40%) mokinių nurodė, kad klasių auklėtojai „labai daug“ dirba šiuo klausimu.

 Smagu, kad mokiniams patinka mokykla 38% (2018m. buvo 36,6%). Džiugina, kad 20% mokinių tapo atviresni klasių auklėtojams, kalbėdami apie patyčias ( 2018m.buvo 13,0%). 15% mokinių tapo atviresni kalbėdami apie patyčias su kitais suaugusiais mokykloje (2018m. buvo 3,40%) , atviriau 65% mokinių kalbasi su tėvais apie patyčias (2018m. buvo 17,20%). Galima pasidžiaugti, kad 31,00% mokinių ( 2018m.buvo 26,5%) negalėtų prisidėti prie patyčių iš mokinių, kurių nemėgsta. Džiugina, kad 38,80% mokinių mato, jog suaugusieji deda daug pastangų, kad sustabdytų patyčias mokykloje ( 2018m.buvo 30,50%).

 Galima pasidžiaugti, kad 16,40% mokinių mato ir mano, kad kiti mokiniai dažnai bando sustabdyti patyčias tarp mokinių ( 2018m.buvo 13,70%). Smagu, kad tėvai/globėjai kalbasi su vaikais, kad jie nesityčiotų iš kitų 100% (2018m. buvo 50%). Mokiniai nurodė, kad 30% tėvų /globėjų kreipiasi į mokyklą, siekdami suvaldyti patyčias iš mokinio (2018m.buvo 13,8 %). Didesnį dėmesį mokytojams, klasių auklėtojams, mokyklos bendruomenei reiklėtų skirti, kad mokiniai keistų savo mąstymą, 4,8% mokinių nesityčioja, bet mano, kad patyčios nėra blogai (2018m. buvo 0,0%). 5,9 % mergaičių yra galvojančių, kad „taip galbūt“ galėtų prisidėti prie nemėgstamo mokinio patyčių( 2018m.buvo 4,5%); Gaila, kad tik 40,70% mokinių, norėtų padėti skriaudžiamam draugui ( 2018m.buvo- 45%). Reikėtų didesnį dėmesį skirti mokinių emocinei būsenai mokykloje: 4,30% padidėjo mokinių skaičius, kurie neturi draugų klasėje (2018m. buvo 2,2%)

 Mokyklos bendruomenei reikėtų atkreipti dėmesį į padidėjusį patyčių skaičių koridoriuose ir laiptinėse - 35,60% (2018m.buvo- 32,40%) . Padidėjo patyčios sporto salėje, persirengimo kambaryje 11,10% (buvo 5,90%);

 Siekdami mokinių saugumo, klasės auklėtojai klasėse, pakartos prieš patyčias nukreiptas taisykles. Didelis dėmesys turėtų būti skiriamas pastebėti ir sustabdyti patyčias draugų, bendraklasių tarpe. Vėl bus kalbama apie patyčioms telefonu, internetu, nes patyčios telefonu tarp mokinių išlieka. Didelį dėmesį atkreipti į “ karštuosius taškus“, kur labiausiai vyksta patyčios (į mokinių elgesį persirengimo kambariuose,koridoriuje), sustiprinti budėjimą, kalbėtis apie mokinių elgesį pertraukų metu klasių valandėse. 2019m. peržiūrėtos ir atnaujintos „nuobaudų kopetėlės“. Siekiama, kad ir toliau būtų kuriama saugi bendruomenės nariams aplinka, skatinamas teigiamas mokinių elgesys bei draugiškumas.

1. **Gimnazijos siekiai**

Skaistgirio gimnazija, remdamasi OLWEUS standartu, toliau sieks mažinti patyčių mastą gimnazijoje ir užkirsti kelią naujai atsirandančioms. Gimnazija pedagogų tarybos posėdžių bei susirinkimų, Patyčių prevencijos koordinacinio komiteto (PPKK) susirinkimų metu aptars su patyčių ir smurto prevencija susijusius klausimus. Bus analizuojami gauti mokinių patyčių tyrimo rezultatai. 5 kartus per metus vyks Mokymosi ir Supervizijų grupių (MSG) susirinkimai, aptariant šių susirinkimų reikšmę ir pasiekimus ir/ar sunkumus. Aktyviau stebimi „ karštieji“ taškai.

 Skaistgirio gimnazijoje reguliariai bus vedamos klasės valandėlės patyčių/bendravimo tematika bei bendradarbiaujama su mokinių tėvais siekiant mokinių saugumo didinimo mokykloje. Keletą valandėlių skirti prevencijai apie elektronines patyčias, jų pasekmes. Mokykla ragins tėvus domėtis tuo, ką vaikai veikia internete. Tėvams/globėjams bus siekiama pateikti saugumo internete rekomendacijų susirinkimų ir trišalių susitikimų metu, siunčiant informacinius laiškus. Mokyklos bendruomenės nariai laikysis keturių prieš patyčias nukreiptų taisyklių ir numatytų procedūrų bei veiksmų incidentų metu. Naujai atvykę mokiniai per klasių susirinkimus ir pirmąsias klasės valandėles bus supažindinami su OLWEUS patyčių prevencine programa, pagrindinėmis taisyklėmis, kaip teisingai reaguoti patyčių atveju, skatinami pasakyti apie pastebėtus patyčių atvejus klasės vadovui, budinčiam mokytojui ar programos koordinatoriui. Taip pat bus organizuojami užsiėmimai bei renginiai. Visa tai padės užtikrinti saugią mokymo/si aplinką.

 Gimnazijoje organizuojami renginiai, akcijos, vykdomi projektai, kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu.

 Kiekvienais metais gimnazija dalyvauja akcijoje „Savaitė be patyčių", „Tolerancijos dienos“ minėjime, rengia klasių naktis. Vyksta visos gimnazijos mokinių žygiai.

 Rengiant OPKUS planą 2020-2021 mokslo metams remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias gimnazijoje rezultatais.

 Tikimės, kad nuosekliai ir kryptingai dirbdami sieksime dar geresnio mokyklos mikroklimatą, saugios bei draugiškos aplinkos joje besimokantiems mokiniams.

**V. Gimnazijos darbo su patyčiomis įsipareigojimai, tikslai , uždaviniai**

Skaistgirio gimnazija dirba vadovaudamasi Lietuvos Respublikos Švietimo įstatymu, mokyklos nuostatais, strateginiu ir metiniu veiklos bei ugdymo planais, mokyklos vidaus darbo tvarkos taisyklėmis ir kitais teisės aktais. Siekiant sumažinti patyčių mastą mokykloje, vadovaujamasi Lietuvos Respublikos Vaiko teisių apsaugos pagrindų įstatymu, Smurto ir patyčių prevencijos ir intervencijos vykdymo tvarkos aprašu, Vaiko gerovės komisijos metiniu veiklos planu, OLWEUS programos standartu.

Gimnazija įsipareigoja 2020–2021 m.m. toliau dirbti remdamasi OLWEUS standartu.

Išanalizavus 2019-2020 m.m. mokinių anketines apklausas, nutarta stiprinti mokytojų budėjimą koridoriuje, atkreipti dėmesį į mokinių elgesį persirengimo kambaryje, didelį dėmesį kreipti į mokinių elgesį, bendravimą virtualioje aplinkoje, į pagalbą įtraukiant tėvelius/globėjus.

**Tikslas:** Laikantis OLWEUS programos standarto reikalavimų, gimnazijoje kurti gerą, jaukų gimnazijos mikroklimatą, reaguojant į smurto atvejus „čia ir dabar“ .

**Uždaviniai:**

1. Vykdyti OLWEUS programą laikantis 12 programos standartų reikalavimų.

2. Nuosekliai taikyti keturias prieš patyčias nukreiptas taisykles

3.Reguliariai organizuoti Olweus klasių valandėles ir veiklą planuoti naudojantis apklausos tyrimų duomenimis.

4. Bendradarbiavimas su mokytojais, mokinių tėvais(globėjais) sprendžiant patyčių problemas.

5.Vadovams atkreipti dėmesį į mokytojų budėjimą „karštuose taškuose", esant reikalui koreguoti budėjimo grafiką.

6. Koreguoti, tobulinti OPKUS veiklą, pastebėjus nukrypimus nuo programos ir atsižvelgiant į instruktorės pastabas, pasiūlymus.

7. Pildyti klasių olweus veiklų dokumentaciją Tamo dienyne.

**VI. Užduočių, atsakomybių, laiko ribų, dokumentų šablonų ir procedūrų aprašas**

| **Eil. Nr.** | **Veiklos turinys** | **Laikotarpis** | **Dokumento Nr. ir jo pateikimo terminas** | **Atsakingas asmuo** |
| --- | --- | --- | --- | --- |
| **Vykdyti Olweus programą laikantis 12 programos standartų reikalavimų.** |
| 1. | OPPKK susitikimas dėl plano rengimo ir tvirtinimo. OPKUS plano rengimas, tvirtinimas. | Rugpjūčio mėn. | Direktoriaus įsakymas.  | Koordinatorė Violeta Rudienė,  |
| 2. | Gimnazijos darbuotojų susirinkimai, skirti aptarti kokybės planą, tolimesnes veiklas. | Rugsėjo mėn.pradžioje. | Direktoriaus atmintinė C1 ir darbuotojų atmintinė C4 po susirinkimo | Koordinatorė Violeta Rudienė, , komiteto nariai, gimnazijos direktorė Edita Aukselienė,Koordinatorė Violeta Rudienė, komiteto nariai, gimnazijos direktorė Edita Aukselienė, |
| 3. | Gimnazijos darbuotojų susirinkimai, skirti aptarti tyrimų rezultatus, MSG susirinkimus, vykdomas klasės valandėles, OPPP procedūras (dokumentą Nr. P1) | Vasario mėn.-gegužės mėn. |
| 4. | Budėjimo gimnazijoje grafiko sudarymas ir koregavimas | Rugsėjo ir sausio mėn. | Direktoriaus įsakymas, budėjimo tvarkaraštis direktoriaus atmintinė C1  | Direktoriaus pavaduotoja ugdymui |
| 5. | Darbuotojų paskirstymas į mokymosi ir supervizijų grupes (MSG) (išvykus arba atvykus naujiems darbuotojams) | Prieš sudarant naują OPKUS planą.Mokslo metų eigoje išvykus ar atvykus naujam darbuotojui. | Direktoriaus įsakymas | OPPKK, programos koordinatorė |
| 6. | 6.1.Apklausos rezultatų analizė su koordinacinio komiteto nariais ir MSG vadovais.6.2.Apklausos rezultatų analizė aptariama klasėse valandėlių metu.6.3.Apklausos rezultatų analizė Mokinių taryboje. | Sausio mėn. | Susirinkimo protokolas | Programos koordinatorė, OPKK nariai |
| 7. | 5 MSG susitikimai. Susitikimų temos numatomos atsižvelgiant į aktualijas gimnazijoje. | Mokinių atostogų metu: rudens, Kalėdų, žiemos, Velykų, vasaros (gegužės mėn.) | MSG protokolas R1 iš karto po susitikimoDirektoriaus atmintinė C1  | MSG lyderiai,Programos koordinatorė |
| **Nuosekliai taikyti keturias prieš patyčias nukreiptas taisykles.** |
| 8. | Naujai atvykusių mokinių supažindinimas su Olweus patyčių prevencijos programos taisyklėmis. | Rugsėjo mėn. arba mokslo metų eigoje atvykus naujam mokiniui | El. dienyne iš karto po klasės valandėlės | Klasių auklėtojai |
| 9. | Individualūs pokalbiai su mokiniais, įtariamų ir faktinių patyčių atvejų aptarimas. | Mokslo metų eigoje | Klasės auklėtojo atmintinė C2 iki vasario mėn. ir birželio mėn. | Klasių auklėtojai |
| 10. | 2 mokinių tarybos susirinkimai per mokslo metus, skirti aptarti Olweus programos eigą, veiklą, mokinių iniciatyvas, tyrimo rezultatus ir kt. | Mokslo metų eigoje | Mokinių tarybos susirinkimo forma R4 iš karto, pasibaigus susirinkimui | Mokytojas, koordinuojantis mokinių tarybos darbą |
| 11. | Anketinė mokinių apklausa Olweus klausimynu. | Lapkričio mėn. | Direktoriaus atmintinė C1 gavus anketinius rezultatus | Programos koordinatorė |
| 12. | Nuoseklus ir pastovus mokinių skatinimas laikytis 4 patyčių prevencijos taisyklių. | Mokslo metų eigoje | Klasės auklėtojo atmintinė C2 iki vasario mėn. ir birželio mėn. | Klasių auklėtojai, mokytojai, kiti bendruomenės nariai |
| 13. | Renginiai skirti patyčių prevencijai.  | Mokslo metų eigoje | Apie įvykusius renginius skelbiama gimnazijos svetainėje,internetiniame puslapyje.   | Mokinių taryba,klasių auklėtojai, mokytojai,vaiko gerovės komisijaProgramos koordinatorėBendradarbiavimas su Joniškio VPK Prevencijos poskyrio pareigūnaisProgramos koordinatorė |
| 14. | Žygiai, naktys, kelionės gimnazijoje; Organizuojamos akcijos: „Paskaitos „Saugus internetas“ ir „Elektroninės patyčios” | Mokslo metų eigoje |
| 15. | Akcija „Savaitė be patyčių"Tarptautinės tolerancijos dienos minėjimas;Kūrybinių darbų konkursai, skirti patyčių prevencijai.Dalvavimas konferencijose. | Mokslo metų eigoje |
| **Reguliariai organizuoti Olweus klasių valandėles ir veiklą planuoti naudojantis apklausos tyrimų duomenimis** |
| 16. | Keturių patyčių prevencijos taisyklių aktyvus ir nuoseklus taikymas. | Mokslo metų eigoje | Klasės auklėtojo atmintinė C2 iki vasario mėn. ir iki  birželio mėn.. | Klasių auklėtojai |
| 17. | Priminimas ir naujai atvykusių mokinių supažindinimas su nuobaudų kopėtėlėmis. | Rugsėjo/spalio mėn.Mokslo metų eigoje  | Įrašas el. Tamo dienyne iš karto po klasės valandėlės | Klasių auklėtojai |
| 18. | 18.1. 1-4 , 5-8, I-IIg Olweus klasių valandėlių vedimas.18.2. Užsiėmimai klasių valandėlių metu skiriami mokinių bendravimui, tolerancijai ir bendradarbiavimui ugdyti.18.3. Sudėtingesnių atvejų analizė ir konstruktyvių sprendimų paieška.18.4. IIIg,IVg Olweus klasių veikla integruojama į gimnazijoje vykstančias veiklas. | Du kartus per mėnesį | Įrašas el.Tamo dienyne iš karto po klasės valandėlės. | Klasių auklėtojai |
| 19. | Trišaliai pokalbiai( klasės auklėtojas, mokinys, tėvai/globėjai), kuriuose aptariama patyčių tema  | Bent 1 kartą per mokslo metus | Klasės auklėtojo atmintinė C2 | Klasių auklėtojai |
| 20. | Klasių auklėtojų vedamų valandėlių pildomos dokumentacijos apžvalga | Mokslo metų eigoje. | Klasės auklėtojo atmintinė C2, išrašas iš el.Tamo dienyno | Klasių auklėtojai Programos koordinatorė |
| **Bendradarbiavimas su mokytojais, mokinių tėvais(globėjais sprendžiant patyčių problemas** |
| 21. | Tėvų (globėjų, rūpintojų) informavimas apie patyčių prevencijos veiklą, per klasės tėvų susirinkimus, tėvų dienas mokykloje.Įvykus patyčių atvejui.  | I-ame mokslo metų pusmetyje pagal klasių auklėtojų darbo planusMokslo metų eigoje | Direktoriaus atmintinė C1 klasės auklėtojo atmintinė C2 iki vasario mėn. ir birželio mėn.  | DirektorėKlasių auklėtojaiProgramos koordinatorė |
| 22. | Tėvų (globėjų, rūpintojų) informavimas apie apklausos rezultatus per klasės tėvų susirinkimus,tėvų dienas mokykloje, trišalius pokalbius. | II-ame mokslo metų pusmetyje pagal klasių auklėtojų darbo planus |
| 23. | Kiti bendri klasės ir tėvų renginiai, susitikimai | Pagal klasių auklėtojų darbo planus | Klasių auklėtojų darbo planai | Klasių auklėtojai |
| 24. | Informacijos apie patyčias ir jų prevenciją skelbimas gimnazijos televizoriuje, internetiniame puslapyje | Mokslo metų eigoje |   | OPPKK |
| **Vadovams atkreipti dėmesį į mokytojų budėjimą „karštuose taškuose", esant reikalui koreguoti budėjimo grafiką** |
|  |
| 25. | Budėjimo mokykloje grafiko sudarymas ir koregavimas. | Rugsėjo  mėn. | Direktoriaus įsakymas, budėjimo tvarkaraštis, direktoriaus atmintinė C1  | Direktoriaus pavaduotojas ugdymui |
| 26. | Mokyklos  vadovų pasitarimai dėl budėjimo gerinimo. | Mokslo metų  eigoje, atsižvelgiant į atlikto tyrimo rezultatus |
| **Koreguoti, tobulinti OPKUS veiklą, pastebėjus nukrypimus nuo programos ir atsižvelgiant į instruktorės pastabas, pasiūlymus** |
| 27. | Paprastų nukrypimų fiksavimas ir šalinimas | Mokslo metų eigoje | Nukrypimų šalinimo forma A1 kai nustatomas paprastas nukrypimas | Gimnazijos darbuotojai pastebėję nukrypimą |
| 28. | Rimtų/sistemingų nukrypimų fiksavimas ir šalinimas | Mokslo metų eigoje | Nukrypimų šalinimo forma A2 kai nustatomas nukrypimas | Direktorė |
| 29. | Konsultacijos su programos instruktore.Planuojami susitikimai. | Mokslo metų eigoje |   | Programos koordinatorė |

**VII. Plano paruošimas ir tvirtinima**s

 Planas parengtas 2020-2021 mokslo metams. Planas tvirtinamas gimnazijos Direktoriaus ir įsigalioja nuo patvirtinimo datos. 2020 m. lapkričio pabaigoje vyks mokinių apklausos tyrimas, kuriuo bus siekiama išsiaiškinti patyčių situaciją mokykloje ir numatyti tolimesnius veiksmus jų mažinimui.

\_\_\_\_\_\_\_\_\_\_\_\_\_\_\_\_\_\_\_\_\_\_